Hov ungdomsskole

Hov ungdomsskole er en ungdomsskole beliggende ca. 2 km fra Hønefoss sentrum. Elevene kommer fra barneskolene Hønefoss skole og Ullerål skole. Skolen er også tilpasset elever med funksjonshemminger. Skolen har en egen avdeling for elever med større behov for spesialundervisning og en avdeling for særskilt norskopplæring.

Hov ungdomsskole ligger ved siden av Ullerål skole. I 2021 inngikk Ringerike kommune kontrakt om bygging av et nytt skoleanlegg for ungdomsskolen, med tilhørende idrettshall. Den nye skolen åpnet 21. april 2023. 

Byggingen startet våren 2021, men den nye skolen har vært planlagt siden 2018. Opprinnelig var planen at skolen skulle være klar til åpning høsten 2022, men flere forhold førte til forsinkelser. Geotekniske undersøkelser viste at det var kvikkleire i området og noen tiltak måtte gjøres. Det er til sammen 7.000 kvadratmeter med skole og idrettshall. Hele prosjektet koster 378 millioner kroner og skolen er bygget for å kunne ta imot 100 flere elever enn i dag. Det er også mulig utvide den til å bli enda større med fem parallelle klasser på hvert trinn. I dag er det tre. I midten av januar 2023 tok Ringerike kommune over bygget. Da ble det fylt med pulter, stoler og alt annet inventar. Så ble det en testperiode hvor elever og lærere prøvde ut bygget og sjekket at alt fungerer som det skal før skolen åpnet for fullt 21. April 2023. I første etasje er fløyen for praktiske og estetiske fag, blant annet skolekjøkken og laboratorium for naturfag. Og det store amfiet. Skolen forsynes med fjernvarme, men har også 1.000 kvadratmeter med solceller på taket. I andre etasje har trinnene hver sine avdelinger med ulike farger. Blått på 8. trinn, grønt på 9. trinn og burgunderrødt på tiende trinn. Og en viktig del av skolen er også personalavdelingen. Rundt 40 lærere har arbeidsplassen sin her.

Ute er det blant annet en kunstinstalasjon som også er en bålplass. Og det er en stor kunstgressbane, trampoliner, husker, balanseapparater, sykkelbane, diskbane, volleyballbane, treningsapparater og basketballbane.

Bildegalleri

Se også 
 Haugsbygd ungdomsskole 
 Veienmarka ungdomsskole
 Ullerål

Referanser

Eksterne lenker 
 

Ungdomsskoler i Viken
Norderhov
Skoler i Ringerike